દરમિયાન રહસ્યમય આ અપહરણ અને હત્યાનો ભેદ ઉકેલવા રૂરલ એસપી અંતરીપ સુદના માર્ગદર્શન હેઠળ ગોંડલ ડીવાયએસપી દિનેશસિંહ ચૌહાણ, રૂરલ એલસીબી-એસઓજી તથા સ્થાનિક પોલીસની અલગ અલગ ટીમો બનાવાય છે. આ ટીમો દ્વારા અત્યાર સુધીમાં ૨૫ થી ૩૦ શંકાસ્પદ શખ્સોના નિવેદનો લેવાયા છે. તેમજ મૃતક હેત જ્યાં રહેતો હતો તે વિસ્તારના આડોશી-પાડોશી અને જ્યાંથી હેતનું અપહરણ થયુ તે વિસ્તારના દુકાનદારોના નિવેદનો લેવાયા હતા. પોેલીસે સીસીટીવી ફુટેજની પણ ચકાસણી કરી હતી. જેમાં એક શખ્સ એક બાળકને લઈને જતો નજરે પડે છે પરંતુ તે બાળક હેત ન હોવાનું ખુલ્યુ છે. પોેલીસે ફરીથી સીસીટીવી ફુટેજની ચકાસણી શરૂ કરી છે.